data.title: Forces iraquianes ataquen les posicions d'Estat Islàmic a l'est de Mossul
data.context: Forces iraquianes recolzades per l'aviació de combat de la coalició liderada pels Estats Units van atacar ahir les posicions de l'autoanomenat Estat Islàmic a la zona oriental de Mossul, l'endemà dels primers enfrontaments en aquesta ciutat del nord de l'Irac. Des del bastió est dels milicians islamistes s'ha observat una densa columna de fum i s'ha pogut escoltar el foc d'artilleria, segons que ha explicat un reporter de Reuters prop de la població de Bazwaia, situada a uns cinc quilòmetres a l'est de Mossul. També s'han pogut escoltar explosions més a l'est. 'Actualment estem lluitant a l'est de Mossul', ha assenyalat el tinent general Abdul Wahab al-Saidi, membre del Servei de Contraterrorisme (CTS), una unitat militar d'elit. 'Hi ha pressió de tots els costats de la ciutat per facilitar l'ingrés al centre', ha sostingut. Dues setmanes després del començament de la seva campanya per recuperar Mossul de mans d'Estat Islàmic, les forces iraquianes i la coalició aliada han desallotjat desenes de pobles i ciutats de la regió de Nínive, a l'est de la ciutat, i estan avançant al costat del riu Tigris des del sud.
data.text: a uns cinc quilòmetres a l'est de Mossul
data.id: P_1688_C_1688_Q1
data.question: On està ubicada la població de Bazwaia?
data.text: del Servei de Contraterrorisme
data.id: P_1688_C_1688_Q2
data.question: De quina unitat militar forma part el tinent general Abdul Wahab al-Saidi?
data.text: d'Estat Islàmic
data.id: P_1688_C_1688_Q3
data.question: A mans de qui està la ciutat de Mossul?